રાજ્યમાં સ્વાઈન ફલૂના કારણે ગુરૂવારે વધુ 10 દર્દીઓના મૃત્યુ થયા હતા. તો ગાંધીનગરમાં એક પ્રસૂતા મહિલાનું પણ સ્વાઈન ફ્લૂના કારણે મૃત્યુ થયુ હતું. એક નોંધ અનુસાર રાજ્યમાં અત્યાર સુધીમાં 230 લોકોના મોત થઇ ચુક્યા છે. અને 2272 કેસો પોઝિટિવ આવ્યા છે. હાલમાં 1225 લોકો વિવિધ હોસ્પિટલોમાં સારવાર હેઠળ છે. જયારે 857 લોકોની હાલતમાં સુધાર પણ થયો છે. ગાંધીનગર શહેરની વાત કરીએ તો અત્યાર સુધીમાં 67 પોઝિટિવ કેસ અને 11 લોકોના મૃત્યુ થયા હતા. જેમાં શહેરના અદિવાડમાં રહેતી એક મહિલાએ 7 મહિના પહેલા જ બાળકને જન્મ આપ્યો હતો. જે છેલ્લા બે દિવસથી સ્વાઇન ફ્લૂમાં સપડાઈ અને તેનું ગાંધીનગર સિવિલમાં મૃત્યુ થયું હતું.